Thomas Puha

Thomas Puha (s. 3. heinäkuuta 1977) on suomalainen pelialalla toimiva viestintämarkkinoinnin ammattilainen ja entinen pelijournalisti. Puha on toiminut heinäkuusta 2015 alkaen suomalaisen pelitalo Remedy Entertainmentin viestintäjohtajana.

Puha on videopelien erikoislehti Pelaajan entinenPelaajan paatoimittaja vaihtuu Pelaajalehti.com 09.08.2011. päätoimittaja ja on kirjoittanut laajalti ulkomaisiin pelimedioihin kuten englantilaiseen Edge-lehteenhttp://www.edge-online.com/features/meet-man-behind-angry-birds/. Puha perusti erikoismediatalo H-Town Oy:n ja sen kustantaman Pelaaja-lehden vuonna 2002 yhdessä Miika Huttusen ja Lassi Kurkijärven kanssa. 

Puha nähtiin vuosituhannen vaihteessa useissa suomalaisen kaapelikanava MoonTV:n ohjelmissa.https://thehande.wordpress.com/katoavaa-kansanperinnetta-nama-tv-kasvot-aloittivat-moontlla Parhaiten valtayleisön mieleen on jäänyt Puhan juontamista ohjelmista MoonTV:llä todennäköisesti viihdeohjelma URL. Lisäksi Puha on toiminut Warner Music Finlandille levyttävän Roope Salminen & Koirat Hip hop-yhtyeen road managerina.

 Ura 
 Televisioura 
Puha nousi suomalaisen peliyleisön tietoisuuteen pääosin konsoli- ja tietokonepelaamista käsittelevistä ohjelmista vuosina 1998-2001 kaapelikanava MoonTV:llä. Puha myös tuotti ja käsikirjoitti pääosan juontamistaan ohjelmista.

Puhan ohjelmiin MoonTV:llä kuuluivat muun muassa PSX-Peliluola, N64-Peliluola, Play, Game Planet, Konsoli Planeetta sekä yhdessä Miika Huttusen kanssa juontamansa URL, jossa juontajat vierailivat katsojien lähettämillä verkkosivuilla ja arvostelivat näitä humoristisesta näkökulmasta.https://fi.linkfang.org/wiki/MoonTV#Peliohjelmia 

Hän käytti MoonTV:llä työskennellessään useimmiten aliasta "Everlast". Puha, Miika Huttunen ja Kreivi Stakula eli Jarno Sarkula muodostivat MoonTV:n peliohjelmien selkärangan.https://thehande.wordpress.com/katoavaa-kansanperinnetta-nama-tv-kasvot-aloittivat-moontvlla/

MoonTV:n jälkeen Puha työskenteli myös välillä sivutoimisesti televisioin puolella. Hän tuotti, juonsi ja käsikirjoitti tietokone- ja videopeleihin keskittyvän viihdeohjema Playta yhdessä Huttusen kanssa, jota esitettiin Nelosella 2003-2005.

Hän myös juonsi ja käsikirjoitti Huttusen kanssa viiden minuutin mittaista retropelikatsausta, jota esitettiin televisiokanava YLE Extran makasiiniohjelma Extra Largessa.https://muropaketti.com/pelit/peliuutiset/yle-tuo-retropelit-telkkariin-2/

Vuonna 2010 Puha käsikirjoitti ja juonsi 7-osaisen demoskene-kulttuuriin perehtyneen dokumenttisarjan YlelleDemoskene-dokumentti  Yle.fi 20.08.2010.. Dokumenttisarja toteutettiin yhteisöllisesti ja se käsitteli tunnettuja demoryhmiä, kuten Orange, CNCD ja Komplex. Yksi jaksoista keskittyi kotimaisen Future Crewin ja sen Second Reality –demon luomiseen. Tämä jakso sai maailman ensi-iltansa Assembly 2010 –demofestivaaleilla.http://dome.fi/pelit/artikkelit/yleiset/ylen-demoscene-dokumentti-julkaistu 

Syyskuussa 2013 uutisoitiin Puhan aloittavan viikoittaisen videokolumnin suomalaisessa Tilt-peliohjelmassa.Tilt palaa ruutuihin - uusi toimittaja valittu Tilt.fi 30.09.2013.

 Printti- ja verkkomediassa 
Puha toimi yhdysvaltalaisen Gamefan-lehden Eurooppa-kolumnin toimittajana vuosina 1998–2000.https://www.konsolifin.net/node/581 Hänen arvostelujaan on julkaistu myös Edge-, GamesTM-, Electronic Gaming Monthly-, Official US PlayStation Magazine-, Official UK PlayStation Magazine-, PSM3-lehdissä. Sekä 1UPin, IGN:n ja Gamasutran videopelisivustoilla ja useissa muissa pelimedioissa.

Vuosina 2001–2002 Puha päätoimitti Euromedian Pleikkari 2 -lehteä, joka keskittyi Sonyn kuudennen sukupolven pelikonsoliin PlayStation 2. Hän toimitti myös saman kustantajan PC Gamer- ja Pelimestari-lehtiä.https://www.konsolifin.net/node/5678

Vuonna 2002 Puha, Miika Huttunen ja Lassi Kurkijärvi perustivat Pelaaja-lehden ja sitä kustantaneen erikoismediatalo H-Town Oy:n. KonsoliFIN-sivusto piti Pelaaja-lehteä uuden sukupolven "kivikovana uutuutena" Suomen "pahasti setääntyneillä" pelilehtimarkkinoilla.https://www.konsolifin.net/node/7748 Huttunen päätoimitti Pelaaja-lehden ensimmäisen numeron, jonka jälkeen päätoimittajan vastuu siirtyi Puhalle.https://pelaaja.fi/artikkelit/pelaajan-200-numeron-kunniaksi-toimituksessa-tapahtuu-sata-ensimmaista-numeroa Puha päätoimitti Pelaaja-lehteä sekä toimi H-Town Oy:n luovana johtajana vuoden 2011 kesäkuuhun saakka, jonka jälkeen jätti Pelaajan siirtyäkseen pelialalle.

Puha oli Pelaaja-lehden kaikkien aikojen pitkäaikaisin päätoimittaja. Hänen jälkeensä päätoimittajaksi palasi Pelaaja-lehden  alkuperäinen päätoimittaja, sekä H-Townin kustantaman Pelaajan sisarlehden PCpelaajan ja sen korvanneen Peliplaneetta.net-sivuston päätoimittajana tunnettu Miika Huttunen.https://pelaaja.fi/blogit/pelaajan-paatoimittaja-vaihtuu 

Myöhemmin Puha toimi H-Town Oy:n yhtiön hallituksen jäsenenä.


2021 syyskuussa Puha myi osuutensa H-Townista yrityskaupassa, jossa viihdemediakustantaja Pop media osti enemmistöomistuksen yrityksestä.https://www.popmedia.fi/pop-media-ostaa-pelaajan/ 

 Pelaajacast 
Puha lanseerasi myös Pelaajacastin, Pelaaja-lehden oman podcastin. Pelaajacastin ensimmäinen jakso julkaistiin 22. heinäkuuta 2008 ja sen juonsivat Puhan lisäksi Pelaajan toimituksen Juha Wakonen, Eemeli Rekunen sekä Janne Pyykkönen.https://pelaaja.fi/pelaajacast/megapommi-on-taalla-pelaaja-lehden-podcast Puha tähditti Pelaajacastia 22. kesäkuuta 2011 asti.https://pelaaja.fi/pelaajacast/pelaajacast-69-e3-yhteenveto-kesan-hulvaton-viimeinen-jakso-2h Pelaajacastin 69. jakso jäi Puhan viimeiseksi vakinaisenajuontajana. 

Pelaajacast oli Suomen vanhin yhtäjaksoisesti julkaistu podcast. Se valittiin maan toiseksi parhaaksi podcastiksi Jakso.fin yleisöäänestyksessä 2017.https://h-town.fi/julkaisut/verkkosivut/pelaajacast Puha vieraili lähtönsä jälkeen Pelaajacastissa ajoittain.

 Middleware ja Peliala 
Puha kirjoitti blogissaan aikoneensa siirtyä yhdysvaltalaisen Naughty Dog -pelitalon palvelukseen communications directorin -työtehtäviin vuonna 2011 ja asioiden olleen jo sovittuna Los Angelesin päädyssä, mutta muutto Yhdysvaltoihin kariutui byrokratian vuoksi. Epäonnistunut Yhdysvaltoihin muutto 

Elokuussa 2011 Puha siirtyi tekemään markkinointityötä Umbra Softwarelle. Marraskuussa 2013 Puha ilmoitti Umbra Softwaren aloittaneen mittavan yhteistyön Call of Duty -pelisarjan kanssa.http://ylex.yle.fi/uutiset/popuutiset/miten-suomalainen-pelisofta-paatyi-maailman-isoimpiin-videopeleihin Heinäkuussa 2015 Puha siirtyi suomalaisen pelitalo Remedy Entertainmentin palvelukseen.

 Tunnustukset ja saavutukset 
Suomen peliohjelmisto- ja multimediayhdistys Figma valitsi vuonna 2010 Puhan Peliluolaan eli kotimaisen peliteollisuuden Hall of Fameen.http://yle.fi/vintti/yle.fi/pop/artikkelit/2009-02-12/figma-taytti-10-vuotta-jakoi-vuoden-2008-pelialan-palkinnot.html http://figma.fi/index.php/peliluola

Puha voitti Pro Evolution Soccer -jalkapallovideopelin toimittajien kesken pelatun Euroopan mestaruuden syyskuussa 2010 Espanjan Mallorcalla järjestetystä PES World Masters-turnauksessa.https://muropaketti.com/pelit/peliuutiset/pesin-em-suomeen-thomas-on-the-man/ Puha pelasi turnauksen Espanjan jalkapallomaajoukkueella.https://pelaaja.fi/uutiset/pes-2010-maailmanmestaruusturnaus-raportti?page=0%2C0%2C0%2C0%2C0%2C5

Lähteet

Aiheesta muualla
 Pelaaja-lehden kotisivut
 Konsolifin -esittelyssä Umbra Software 
 Peliplaneetta.net, haastattelu 
 Syvällä Pelissä - Thomas Puha 
 Demoskene-dokumentti Yle Areena

Luokka:Suomalaiset toimittajat
Luokka:Vuonna 1977 syntyneet
Luokka:Elävät henkilöt
Luokka:Suomalaiset podcast-juontajat